जिला चित्रकूट, ब्लाक मानिकपुर, गांव रानीपुर कल्याणगढ़। हिंया का पुल लगभग पांच साल से टूट पड़ा हवै जेहिसे मड़इन का बाइस किलोमीटर घूम के आवे जाए का पड़त हवै। पी. डब्ल्यू डी. विभाग के सहायक अभियंता केश गौतम का कहब हवै कि पुल बनें का प्रस्ताव पास होइ गा हवै। रुपिया अउतेन काम शुरू होइ जई।
गिदुरहा प्रधान संजो का कहब हवै कि दुइ ग्राम पंचायत के बीच मा या पुलिया हवै चार पांच साल से टूट पुलिया का कोउ अधिकारी ध्यान नहीं देत आहीं।
चुन्नू यादव बताइस कि पुलिया से ज्यादा सामान लइ के निकलें मा बहुतै परेशानी होत हवै। बरसात मा हमार पूर गाड़ी पानी मा डूब जात हवै।
लंगड़ बताइस कि जबै बरसात मा पानी ज्यादा भरा रहत हवै तौ साइकिल अउर सामान कंधा मा टांग के पुल पार करित हवै।
नत्थू प्रसाद बताइस कि कउनौ बीमार पड़ जात हवै तौ वहिके लइ जाए मा देरी होइ जात हवै तौ मरीज के हालत खराब होइ जात हवै। सीधे जाए मा दस किलोमीटर अउर घूम के जाय मा बाइस किलोमीटर पड़त हवै। नेता, विधायक अउर डी. एम. पांच साल से भरोसा बस देंत हवैं।
प्रधान राम लुभावन यादव का कहब हवै कि वा पुल तीन गांव का जोड़त हवै। पिछले साल बरसात मा नाव लगाई गे रहै। हिंया ओवरब्रिज बन जात तौ समस्या खतम होइ जात।
विधायक आर के सिंह पटेल का कहब हवै कि मानिकपुर के बारह तेरह रास्ता वन विभाग मा हवै जल्दी इं रास्ता बनवाएं जइहैं।
बाईलाइन-खबर लहरिया ब्यूरों
Published on Nov 10, 2017
awa_Deva awa_Deva awa_Deva awa_Deva awa_Deva awa_Deva awa_Deva bho_Deva eng_Latn